Hamlet este o piesa a paradoxurilor si a intrebarilor, o piesa adanc filozofica in care sunt puse in cumpana supranaturalul cu psihologicul Exista foarte putine certitudini La fel ca in viata: acum crezi in Dumnezeu, iar peste 5 ani ii negi cu vehementa existenta Sau peste 5 minute Ai o revelatie si nu mai crezi in Dumnezeu Sau doar ai impresia ca nu mai crezi Alt exemplu: etichetezi pe cineva pentru o actiune sau un mod de a gandi, iar peste 5 ani te surprinzi facand sau gandind la fel Si realizezi ca n-ai fost suficient de educat, inteligent emotional, deschis la minte/suflet sau generos - intr-un cuvant "copt" pentru a-i da acelei persoane circumstante atenuante Iar Hamlet, prin actiunile si ezitarile sale, intrupeaza simplitatea unui om care nu stie nimic si complexitatea unui filozof care e constient ca nu stie nimic Chestia asta se aplica si la celelalte personaje Pe parcursul piesei se nasc mai multe intrebari decat certitudini De exemplu: * de ce "raposatul" rege este "un pai care sa sminteasca ochiul mintii", dupa Horatio? De ce nu "o flacara care sa lumineze ochiul mintii"? Iata de ce Hamlet este o piesa in care iti doresti sa joci: pentru ca in ea traiesti, nu explici decat partial Ca actor ai ocazia si, in acelasi timp, responsabilitatea de a gasi, printre aceste incertitudini, o poteca care sa te aduca la o interpretare coerenta Eu sunt ezitant, tind sa pun lucrurile in balanta si sa oscilez pana a lua o hotarare Hamlet, la randul sau, este privit ca un personaj care ezita, amana As putea spune ca eu, ca om, seman cu Hamlet: melancolic, cu tendinte de izolare, nehotarat Dar, ca actor, trebuie sa fac niste alegeri de care sa fiu foarte sigur, sa gasesc niste raspunsuri, solutii care nu sunt furnizate de Shakespeare Sau nici macar sugerate Iar pentru asta e nevoie de hotarare, consecventa Asadar, dupa mine, o interpretare de calitate a acestui rol implica impacarea a doua aspecte aparent disjuncte O colaborare intre om si actor din care amandoi ies castigati Iar daca voi reusi sa aduc in acelasi punct din spatiu si timp aceasta contradictie, va fi o experienta memorabila si pentru spectator 